《哭罗达则》
元代·郭钰

太阿出匣捲晴虹，谁肯埋光九地中。万里携书来上国，一时挥翰动诸公。

杜陵避地身将老，宋玉招魂事已空。前辈交游看欲尽，为君弹泪洒秋风。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。